આ અગાઉ વાજપેયી જ્યારે પહેલીવાર જીએસટીનો કોન્સેપ્ટ લઈને આવ્યા હતા. બાદમાં કોંગ્રેસે તેને બીબામાં ઢાળ્યું અને અંતે ભાજપની મોદી સરકારે તેને દેશભરમાં લાગુ કરી દીધું. મોદીએ મધરાતે જીએસટી લોન્ચ કરી પોતાના ગુરુ સમાન વાજપેયીનું ૧૭ વર્ષ જૂનું અધૂરું સ્વપ્ન પૂર્ણ કર્યું છે. આ કાયદાને અમલમાં લાવવા માટે જે મહાનુભાવોએ સલાહકાર તરીકે કામગીરી કરી હતી તેમાં આરબીઆઈના પૂર્વ ગવર્નર આઈજી પટેલ, બિમલ જાલાન અને રંગરાજન પણ સામેલ હતા. વાજપેયી સાથે બેઠક બાદ જીએસટીને લઈને એક કમિટીની રચના કરાઈ હતી. આ કમિટી આઈજી પટેલ, બિમલ જાલાન અને સી રંગરાજને બનાવી હતી. તેની જવાબદારી પશ્ચિમ બંગાળના તત્કાલીન નાણા પ્રધાન અને સીપીઆઈ-એમના નેતા અસીમ દાસગુપ્તાને આપવામાં આવી હતી. આ કમિટીની જવાબદારી જીએસટીને લઈને એક મોડલ તૈયાર કરવાની હતી. તેમને તેનો સમગ્ર મુસદ્દો તૈયાર કરવાની જવાબદારી સોંપવામાં આવી હતી. ત્યારબાદ વાજપેયી સરકારે ર૦૦૩માં વિજય કેલકરના નેતૃત્વમાં ટેક્સ રિફોર્મ માટે ટાસ્ક ફોર્સ બનાવી હતી.